Maurice Gardès

Maurice Marcel Gardès (født  4. februar 1945 i Lyon) er en fransk katolsk geistlig og emeritert erkebiskop av Auch.

Liv og virke

Bakgrunn 
Han tilbrakte barndommen i Sathonay-Camp, tok sine videregående studier ved Lycée de Bourg-en-Bresse (departementet Ain) og deretter ved Lycée du Parc i Lyon (1956-1965).

Etter å ha studert grunnleggende fysikk ved Universitetet i Grenoble, hvor han oppnådde en grad i fysiske vitenskaper, utdannet Maurice Gardès i filosofi og teologi ved Saint-Irénée-seminaret i Francheville og deretter ved universitetsseminaret i Lyon. Han oppnådde en mastergrad i teologi fra Institut Catholique i Lyon i 1975.

Prest 
Maurice Gardès ble presteviet 22. juni 1975 av kardinal Alexandre-Charles-Albert-Joseph Renard, erkebiskop av Lyon. Han utøvde deretter prestetjeneste i flere menigheter i Lyon.

Han underviste i kristologi og ekklesiologi ved Institut Catholique i Lyon fra 1984 til 1995.

På bispedømmenivå var han biskoppelig vikar med ansvar for kallspastoralet fra 1986 til 1995 før han ble generalvikar for erkebispedømmet og samtidig erkediakon av Roannais fra 1995 til 2002, deretter igjen biskoppelig vikar fra 2002 til 2004.

Erkebiskop av Auch 
Pave Johannes Paul II utnevnte ham den 21. desember 2004 til erkebiskop av Auch. Erkebiskopen av Toulouse, Émile Marcus P.S.S. bispeviet ham den 6. februar året derpå; medkonsekratorer var kardinal Philippe Barbarin, erkebiskop av Lyon, og Maurice Fréchard C.S.Sp., emeritert erkebiskop av Auch.

Økumene:I mai 2007 reiste Maurice Gardès til Russland. Han ble mottatt der av patriark Aleksij II, patriark av Moskva og hele Russland, og bidro dermed til å styrke dialogen mellom den ortodokse kirke i Russland og den katolske kirke i Frankrike. Dette besøket gikk forut for det historiske besøk av patriark Aleksij II til Frankrike i oktober 2007, det første besøket av en Moskva-patriark utenfor Russland på invitasjon fra en katolsk kirke.

I september 2007 ledet han den franske delegasjon til den tredje europeiske økumeniske samling som samlet 3000 mennesker i Sibiu i Romania.

Dialog med jødedommen: For å fortsette og utvikle forholdet til jødedommen, arrangerte han i samarbeid med den europeiske jødiske kongress et viktig møte 11. desember 2007 på Hôtel de Ville i Paris med temaet: «Ti år etter erklæringen fra biskopene i Frankrike i Drancy, hvilken dialog for fremtiden». I Drancyerklæringen hadde de franske biskoper bekjent svakheter og forsømmelser i den franske kirke under andre verdenskrig i møtet med dramaet som er blitt kjent som Holocaust.

Han deltok også i de tre historiske møtet i New York City mellom en delegasjon av biskoper fra Frankrike og World Jewish Congress.

Barbarinsaken: Den 7. januar 2019 ble det i Frankrike innledet rettssak mot Barbarin såvel som mot erkebiskop Gardès og biskop Thierry Brac de la Perrière for tildekkelser av seksuelt misbruk; dette gjaldt en sak fra den perioden Gardès var generalvikar i Lyon. Han ble funnet ikke skyldig. Frikjennelsen ble bekjentgjort 7. mars 2019.

Fratreden
Den 22. oktober 2020 innvilget pave Frans erkebiskop Gardès' aldersmotiverte avskjedssøknad.

Opplysninger bekjentgjort i april 2023
I slutten av april 2023 skrev det katolske magasinet Famille Chrétienne om anklager mot erkebiskopens personlige adferd, og dagen etter, den 27. april 2023, bekreftet og utdypet tre erkebiskoper (Auchs nye erkebiskop Bertrand Lacombe, Toulouses erkebiskop Guy de Kerimel, og Lyons erkebiskop Olivier de Germay dette i en fellesuttalelse.  

I august 2020 ble det sendt en melding om fra erkebispedømmet Lyon til anklagerembedet i Lyon. Han var «mistenkt for seksuelle overgrep og voldtektsforsøk» på en nonne; dette var et sted i Gers som er del av erkebispedømmet Auch. Dette skulle ha vært «mellom slutten av 2007 og 2009», da biskop Gardès ledet erkebispedømmet Auch. Fra de sivile rettsmyndigheter Lyon hadde saken blitt overført til rettsmyndighetene i Auch. 

Samtidig ble det innledet en kirkerettlig prosess, og ettersom Gardès hadde bosatt seg i Lyon, lia erkebiskopen av Lyon ham foreløpige restriksjoner i påvente av et resultsat fra den kirkelige undersøkelse.

Den franske saken ble henlagt av domstolen i Auch i april 2022, da saken var foreldet og voldtektsforsøk var utilstrekkelig etablert. Det innkom også anklager mot ham for trakassering i form av å sende hundrevis av tekstmeldinger til flere personer, uten at det nøyaktige innholdet i disse meldingene er kjent, men hvis voldelige karakter var blitt fastslått av etterforskerne. Han var gjenstand for en kanonisk undersøkelse og forholdsregler tatt av Pavestolen i 2021 som blant annet inkluderte forbud mot å feire messe offentlig.

Episkopalgenealogi
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Georges-François-Xavier-Marie Grente (1872-1959) *1918
 Biskop Marcel-Marie-Joseph-Henri-Paul Dubois (1896-1967) *1948
 Kardinal Gabriel Auguste François Marty (1904-1994) *1952
 Erkebiskop Émile Marcus (1930-) *1977
 Erkebiskop Maurice Gardès (1945-2005) *

Referanser 

Franske katolske biskoper
Linjen Rebiba
Personer fra Lyon
Personer fra storbyområdet Lyon